Diari Oficial de la Generalitat Valenciana


Sumari del DOGV 10821, del 18-02-2025 (2025/1107)

RESOLUCIÓ de 16 de desembre de 2024, del Servici Territorial d’Indústria, Energia i Mines de Castelló, d’autorització administrativa prèvia i autorització administrativa de construcció i declaració d’utilitat pública en concret de línia aèria d’alta tensió.
-----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10606

Data del DOGV
:   18-02-2025

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2025/1107

CVE
:   CUJC-V-8851-1089

Data del document
:   16-12-2024

Organisme emissor
:   Conselleria d'Innovació, Indústria, Comerç i Turisme

Tipus de document
:   Resolució

Vista la documentació que consta en l’expedient ATLINE/2019/86/12, relativa a la instal·lació de la línia aèria d’alta tensió, del titular i-DE Redes Eléctricas Inteligentes, SAU, en els termes municipals de la Vall d’Uixó i Nules. Expedient ATLINE/2019/86/12

*Fets*

Primer. Que, en data 15 de juliol de 2019, va presentar una sol·licitud el representant del titular d’autorització administrativa prèvia, autorització administrativa de construcció i declaració en concret d’utilitat pública, en este servici territorial.

Segon. Que, en data 21 d’agost de 2019, es va presentar un justificant d’haver efectuat el pagament de la taxa corresponent.

Tercer. Que s’ha realitzat la informació pública a què fa referència l’article 9 del Decret 88/2005, de 29 d’abril, pel qual s’establixen els procediments d’autorització d’instal·lacions de producció, transport i distribució d’energia elèctrica, que són competència de la Generalitat Valenciana, mitjançant una publicació en el *Butlletí Oficial de la Província de Castelló*  en data 9 de gener de 2020, en el*Diari Oficial de la Generalitat Valenciana*  en data 2 de març de 2020, en el Periódico Mediterráneo en data 5 de març de 2020, en el tauler d’anuncis de l’Ajuntament de la Vall d’Uixó en data 17 de gener de 2020 i en el tauler d’anuncis de l’Ajuntament de Nules en data 20 de febrer de 2020, i no s’ha presentat cap al·legació durant el període d’informació pública de la sol·licitud presentada.

Quart. Que, en data 16 de març de 2020, va presentar modificació del projecte un representant del titular.

Quint. Que s’ha realitzat la nova informació pública, a què fa referència l’article 9 del Decret 88/2005, de 29 d’abril, pel qual s’establixen els procediments d’autorització d’instal·lacions de producció, transport i distribució d’energia elèctrica, que són competència de la Generalitat Valenciana, mitjançant una publicació en el Butlletí Oficial de la Província de Castelló en data 28 de setembre de 2021, en el Diari Oficial de la Generalitat Valenciana en data 28 d’octubre de 2021, en El Periódico Mediterráneo en data 2 de novembre de 2021, en el tauler d’anuncis de l’Ajuntament de la Vall d’Uixó en data 6 d’octubre de 2021, en el tauler d’anuncis de l’Ajuntament de Nules en data 11 de novembre de 2021, i no s’ha presentat cap al·legació durant el període d’informació pública de la sol·licitud presentada.

Sext. En data de firma 6 de febrer de 2024, es va emetre una resolució d’informe d’impacte ambiental, conjunta amb l’ATRCCT/2019/84/12, per la Direcció General d’Urbanisme, Paisatge i Avaluació Ambiental, referència 079/2020/AIA, que estima que el projecte de nova línia elèctrica aèria trifàsica doble circuit 66 kV d’interconnexió entre l’ST Rambleta i l’STR Moncofa, amb un traçat que discorre pels termes municipals de Vall d’Uixó i Nules (Castelló), sense perjuí de l’obtenció prèvia de les autoritzacions sectorials que li siguen aplicables, no tindrà efectes significatius sobre el medi ambient i no requerix una avaluació d’impacte ambiental ordinària, sempre que estos es desenrotllen d’acord amb el que s’establix en l’estudi d’impacte ambiental, el projecte tècnic i la resta de la documentació presentada i de conformitat amb les condicions incloses en este.

Sèptim. Examinada la documentació aportada, en data 16 de desembre de 2024 la Secció d’Energia va emetre un informe-proposta de resolució favorable, ja que, d’acord amb els articles 4, 10, 11 i 17 del Decret 88/2005, del Consell de la Generalitat, es requerix autorització administrativa prèvia i administrativa de construcció. En este es va indicar que es complix el que s’indica en la ITC-LAT 09 del Reial decret 223/2008.

En este informe consta que el projecte presentat té un traçat concretat, compta entre la seua documentació amb els plans pertinents a escala adequada, està suficientment detallat i conté una relació concreta i individualitzada dels béns i els drets afectats, i reunix, per tant, les condicions que preveu l’article 143 del Reial decret 1955/2000, d’1 de desembre, pel qual es regulen les activitats de transport, distribució, comercialització, subministrament i procediments d’autorització d’instal·lacions d’energia elèctrica.

*Fonaments de dret*

Primer. La resolució d’este procediment és competència del Servici Territorial d’Indústria, Energia i Mines de Castelló, per l’Orde 3/2024, de 16 d’abril, de la Conselleria d’Innovació, Indústria, Comerç i Turisme, mitjançant la qual es desplega el Decret 226/2023, de 19 de desembre de 2023, pel qual s’aprova el Reglament orgànic i funcional d’esta conselleria.

Segon. Llei 24/2013, de 26 de desembre, del sector elèctric.

Tercer. Decret 88/2005, de 29 d’abril, pel qual s’establixen els procediments d’autorització d’instal·lacions de producció, transport i distribució d’energia elèctrica que són competència de la Generalitat Valenciana.

Quart. El Reial decret 223/2008, de 15 de febrer, pel qual s’aproven el Reglament sobre condicions tècniques i garanties de seguretat en línies elèctriques d’alta tensió i les seues instruccions tècniques complementàries, ITC-LAT 01 a 09.

Quint. Llei 39/2015, d’1 d’octubre, del procediment administratiu comú de les administracions públiques.

Sext. Llei 21/2013, de 9 de desembre, d’avaluació ambiental.

Per tot això, el cap del Servici Territorial d’Indústria, Energia i Mines de Castelló

RESOL

*Primer*

L’autorització administrativa prèvia de la instal·lació elèctrica d’alta tensió que es descriu a continuació.

Titular: i-DE Redes Eléctricas Inteligentes, SAU.

Emplaçament de la instal·lació: partida Rambleta i Litre del terme municipal de Vall d’Uixó, i partida Belcaire del terme municipal de Nules.

Projecte: CS-204/18 línia aèria trifàsica de doble circuit a 66 kV d’interconnexió entre ST RAMBLETA i STR MONCOFA.

Característiques principals:

|  |  |  |  |
| --- | --- | --- | --- |
| NRE. DE REGISTRE DE LÍNIES: ----------- | | | TIPUS: aèria |
| TENSIÓ: 66 kV | LONGITUD TOTAL CIRCUITS: 3.375 m | | |
| LONGITUD AÈRIA: 6.750 m (3.375 m × 2) | | LONGITUD SUBTERRÀNIA: 0 m | |

  

Pressupost: 124.099,45 euros

Tenint en compte que la instal·lació es desenrotllarà de conformitat amb els condicionants ambientals que es detallen en l’informe d’impacte ambiental, emés en data 6 de febrer de 2024, per la Direcció General d’Urbanisme, Paisatge i Avaluació Ambiental i amb referència 079/2084-XZD, en particular:

–  La línia elèctrica entre ST Rambleta i STR Moncofa complirà les especificacions tècniques que establix el Reial decret 1432/2008, de 29 d’agost, pel qual s’establixen mesures per a la protecció de l’avifauna contra la col·lisió i l’electrocució en línies elèctriques d’alta tensió.

– Es respectarà la zona de flux preferent dels llits fluvials presents al voltant de l’àmbit del projecte i, si és el cas, s’obtindrà abans de l’execució de l’obra, l’autorització preceptiva de la Confederació Hidrogràfica del Xúquer per a l’ocupació de les seues zones de policia, de conformitat amb l’article 9.d del Reglament del domini públic hidràulic.

– A causa de la proximitat de les actuacions a sòl forestal, haurà d’incorporar-se el plec general de normes de seguretat en prevenció d’incendis forestals a observar en l’execució d’obres, treballs i aprofitaments forestals, que es realitzen en terreny forestal o en els voltants, d’acord amb l’annex IX del Decret 91/2023, de 22 de juny, del Consell, pel qual s’aprova el Reglament de la Llei 3/1993, de 9 de desembre, forestal de la Comunitat Valenciana.

– Els suports i les seues fonamentacions quedaran fora de l’amplària legal de la via pecuària assagador del Caminàs (de 6 metres). No s’apilaran restes de materials sobre esta, i s’hauran de traslladar a un abocador autoritzat.

– S’executaran les mesures de protecció i conservació del patrimoni paleontològic, arqueològic o etnogràfic. Si durant l’execució de les obres es produïxen troballes, el promotor ha de posar el fet en coneixement de la Conselleria de Cultura de manera immediata i adoptar les mesures pertinents per a protegir-les i conservar-les, de conformitat amb el que preveuen els articles 63 i 65 de la Llei 4/1998, d’11 de juny, del patrimoni cultural valencià.

– Les accions incloses en el Programa de vigilància i seguiment ambiental s’hauran de documentar per a acreditar l’adopció i l’execució de les mesures preventives i correctores proposades i la comprovació de l’eficàcia d’estes. La documentació haurà d’estar a la disposició de les autoritats competents.

*Segon*

L’autorització administrativa de construcció de la instal·lació elèctrica d’alta tensió segons el projecte d’execució presentat i les característiques descrites en el primer punt de la resolució. En l’execució del projecte s’han de tindre en compte les condicions següents:

1. Les obres hauran de dur-se a terme d’acord amb el projecte presentat, i, si és el cas, els annexos tècnics posteriors a este que s’aporten.

2. El peticionari haurà de tindre en compte les prescripcions disposades en els reglaments vigents, així com els condicionants imposats pels organismes afectats.

3. El titular donarà compte de la terminació de les obres mitjançant la presentació de la sol·licitud d’autorització d’explotació, en els termes que establixen els articles 12 o 18 del Decret 88/2005, segons el tipus d’instal·lació de què es tracte.

4. El titular disposa d’un termini de 12 mesos comptats, si necessita alçament d’actes prèviament a l’ocupació, des de la data d’esta, en cas contrari des de la recepció d’esta resolució per a presentar la sol·licitud d’autorització d’explotació, i per raons justificades es podran sol·licitar pròrrogues d’este termini, segons el que establix l’article 11.3 del Decret 88/2005.

*Tercer*

Declarar, en concret, la utilitat pública de la instal·lació en el punt primer d’esta resolució, fet que porta implícita la necessitat d’ocupació dels béns i els drets afectats i implica l’ocupació urgent d’estos a l’efecte de l’article 52 de la Llei de 16 de desembre de 1954, d’expropiació forçosa, i es concreta en una afecció a les finques particulars, incloses en la llista annexa, amb l’abast i els efectes que preveu l’article 57 de la Llei 24/2013, de 26 de desembre, del sector elèctric, i els articles 157.1, 158, 159, 160 i 162.3 del Reial decret 1955/2000, d’1 de desembre.

*Quart*

Publicar i notificar esta resolució, d’acord amb el que establix el Decret 88/2005, i s’informa que la publicació d’esta es farà igualment a l’efecte que determina l’article 44 de la Llei 39/2015, d’1 d’octubre, del procediment administratiu comú de les administracions públiques, de notificació d’esta resolució als titulars desconeguts o amb domicili ignorat o a aquells en què, una vegada s’haja intentat la notificació, no s’haja pogut practicar.

*Quint*

Publicar en el *Diari Oficial de la Generalitat Valenciana*  un extracte del contingut d’esta resolució, d’acord amb el que es disposa en l’article 42.4 i en l’article 48.4 de la Llei 21/2013, de 9 de desembre, d’avaluació ambiental.

L’Administració deixarà sense efecte esta resolució en qualsevol moment en què observe l’incompliment de les condicions que esta imposa.

Esta autorització s’atorga sense perjuí de les concessions, llicències i permisos, tant públics com privats, que siga necessari obtindre per part del sol·licitant de la instal·lació per a efectuar-la, d’acord amb altres disposicions que siguen aplicables i, especialment, les relatives a l’ordenació del territori i el medi ambient.

Podrà ser causa de revocació d’esta resolució l’incompliment de les condicions expressades en esta, la variació substancial de les característiques que es descriuen en la documentació presentada i que han determinat el seu atorgament, o una altra causa excepcional que ho justifique.

Contra esta resolució, que no posa fi a la via administrativa, es pot interposar un recurs d’alçada davant de la Direcció General d’Energia i Mines (c/ Democràcia, 77 - 46288 València) en el termini d’un mes, comptat a partir de l’endemà del dia en què tinga lloc la notificació d’esta, de conformitat amb el que disposen els articles 121 i 122 de la Llei 39/2015, d’1 d’octubre, del procediment administratiu comú de les administracions públiques.

  

Castelló de la Plana, 16 de desembre de 2024

Gerardo Nebot García

Cap del Servici Territorial d'Indústria, Energia i Mines

Esta disposició conté annexos. Consulteu-ne la versió en PDF.